## **ΕΙΔΙΚΟΙ ΟΡΟΙ**

1. Η παροχή των υπηρεσιών διέπεται από τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών.
2. Στην αμοιβή του ΑΝΑΔΟΧΟΥ συμπεριλαμβάνονται κάθε φύσης έξοδα, δαπάνες, αμοιβές προσωπικού.
3. Η παροχή των υπηρεσιών θα γίνει στη Δομή των Ιωαννίνων, και θα πραγματοποιηθεί κατόπιν συνεννόησης με τη Δομή.
4. Η εκχώρηση των υποχρεώσεων και των δικαιωμάτων του αναδόχου σε τρίτους ΑΠΑΓΟΡΕΥΕΤΑΙ.
5. Η ζητούμενη υπηρεσία αφορά τόσο το χώρο εστίασης, απεντομώσεις δωματίων και μυοκτονία ξενοδοχείου.
6. Ο ανάδοχος υποχρεούται να τοποθετήσει πρόσθετους δολωματικούς σταθμούς στους ήδη υπάρχοντες.
7. Η υγειονομική καταπολέμηση των εντόμων και των τρωκτικών γίνεται με ειδικά σκευάσματα επιλεγμένα κατά περίπτωση από τα πλέον κατάλληλα μεταξύ των εγκεκριμένων του Υπ. Γεωργίας.
8. Επιθυμητή είναι η πιστοποίηση της εταιρίας για τη δραστηριότητα των υγειονομικών εφαρμογών βάσει αποδεκτών προτύπων ποιότητας και ασφάλειας τροφίμων ISO και HACCP(άδειες εταιρίας και σκευασμάτων, MSDS, μελέτη καταπολέμησης, ημερολόγιο εφαρμογών).
9. Με την ολοκλήρωση του έργου θα πρέπει να παραδοθεί φάκελος με τις βεβαιώσεις των εφαρμογών, υπογεγραμμένες από τον υπεύθυνο επιστήμονα και τον χρήστη του κάθε προς απεντόμωση χώρου, τις άδειες των σκευασμάτων συνοδευόμενες από τα δελτία δεδομένων ασφαλείας. Επισημαίνεται ότι βάσει του οδηγού ορθής πρακτικής του ΕΦΕΤ οι επιχειρήσεις υγειονομικών εφαρμογών πρέπει να τηρούν ιχνηλασιμότητα των χρησιμοποιούμενων σκευασμάτων. Συγκεκριμένα πρέπει να τηρούν αρχείο για την ημερομηνία και τόπο εφαρμογής, τα χρησιμοποιούμενα σκευάσματα με την παρτίδα παραγωγής ή ιχνηλάτησής τους, τη δοσολογία και τα ενδεδειγμένα αντίδοτα.
10. Ο προμηθευτής, θα εκδόσει Τιμολόγιο Παροχής Υπηρεσιών για την υπηρεσία που έχει εκτελεσθεί. Το «Διεθνές Κέντρο για την Βιώσιμη Ανάπτυξη» θα καταβάλλει την αξία της παρεχόμενης υπηρεσίας, στα πλαίσια της παρούσας πρόσκλησης, εντός δέκα (10) εργάσιμων ημερών από την εκτέλεση των εργασιών και την έκδοση από τον προμηθευτή των δικαιολογητικών πληρωμής:

* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία της υπηρεσίας και οι νόμιμες επιβαρύνσεις,

1. Τον προμηθευτή βαρύνουν και συμπεριλαμβάνονται στην τιμή της προσφοράς του:

* ο ΦΠΑ και οι νόμιμες κρατήσεις όπως αυτές ισχύουν
* τα πάσης φύσεως ασφάλιστρα για το προσωπικό του, οι δαπάνες των μέτρων προστασίας και πρόληψης ατυχημάτων εργαζομένων ή τρίτων, της αποφυγής βλαβών σε κινητά ή ακίνητα πράγματα τρίτων.
* τα υλικά που θα χρησιμοποιηθούν, οι δαπάνες μεταφορές, τα μεταφορικά μέσα, τα μηχανήματα και εργαλεία που θα χρησιμοποιήσει για τις ανάγκες εκτέλεσης της ζητούμενης υπηρεσίας.

Όλοι οι όροι που αναφέρονται παραπάνω, αποτελούν και απαράβατους όρους της σύμβασης.